Ekitongole ekivunaanyizibwa ku bisolo by'omu nsiko mu Uganda kye kitongole ekyetengeredde so nga kyatandikibwawo gavumenti ya Uganda. Ekitongole kino kiruubirira okukuuma, okukwanaganya ensonga n'okubaga amateeka agagobererwa ku bisolo by'omu nsiko. Mu ngeri y’emu ekitongole kino kirina obuyinza okukola ku nsonga z’ebisolo by'omu nsiko ssaako n'okulaba ebintu byonna ebyetooloolera ku bisolo mu Uganda. Okuva mu Gwokuna gwa nkumi bbiri mu abiri, ekitongole ekivunaanyizibwa ku bisolo mu ggwanga kiddukanya amakuumiro g'ebisolo kkumi, awateekebwateekebwa okukuumira ebisolo wa mirundi kkumi n’ebiri, n'awakuumirwa ebisolo okubitangira okutuukako obuzibu wa mirundi kkumi n’ena. Ekitongole kino era kiruŋŋaamya ebifo ebikuumirwamu ebisolo by'omu nsiko bitaano. Kikulemberwa akakiiko akalondebwa Minisita w'ebyobulambuzi, ebisolo by'omu nsiko n'amakaddiyizo. Ekitebe ky’ekitongole ekivunaanyizibwa ku bisolo by'omu nsiko mu Uganda ekikulu kisangibwa ku poloti musanvu ku luguudo lwa Kira, okuliraana Kamwokya, mu divizoni y’amasekkati g'ekibuga kya Uganda ekikulu, Kampala. Ekizimbe ky'ekitebe ekikulu eky’ekitongole ekivunaanyizibwa ku bisolo by'omu nsiko mu Uganda kiriraanye ekkadiyizo lya Uganda mu Buggwanjuba bw’ekitebe kya Bungereza mu Uganda. Ekitongole kino kikulemberwa abantu mwenda abali ku kakiiko k'abakulembeze abatasasulwa, akaalondebwa minisita w'ebyobulambuzi, ebisolo by'omu nsiko n'amakaddiyizo aliko kati, Tomu Butime. Akakiiko akaliko kaalondebwa mu Gwokusatu gwa nkumi bbiri mu kkumi na munaana, nga kakubirizibwa Benjamin Otto, eyali omuwandiisi mu minisitule y'ebyobulambuzi. Okusinziira ku ssemateeka w’ekitongole kino, akakiiko kaweereza okumala emyaka esatu wabula nga waliwo obusobozi bw’okwongerwa ekisanja singa minisita abeera asiimye emirimu gyako. Ng’ennaku z’omwezi abiri mu mukaaga Ogwokusatu mu kumi bbiri mu kumi na munaana, Sam Mwandha yaweebwa woofiisi y'obukulembeze obw'oku ntikko obw'ekitongole ekivunaanyizibwa ku bisolo by'omu nsiko mu butongole ng’ono yadda mu bigere bya Dokita Andrew Seguya, eyali aweerezza okumala ebbanga lya bisajja bibiri eby'omuddiriŋŋanwa mu woofiisi eyo. Ekitongole ekivunaanyizibwa ku bisolo by'omu nsiko mu Uganda kyatandikibwawo mu Gwomunaana gwa lukumi mu lwenda kyenda mu mukaaga oluvannyuma lw'etteeka erikwata ku bisolo by'omu nsiko okuyisibwa. Etteeka lino lyagatta wamu ebitongole okuli ekyamakuumiro n’ekyobuvubi. Mu mwaka gwa nkumi bbiri, etteeka ly'afuuka akawaayiro mu paalamenti. Akawaayiro kano kaakyusibwamu ne kagattibwa ku buwaayiro obugobererwa ekitongole ekivunaanyizibwa ku bisolo by'omu nsiko mu Uganda mu tteeka eppya erya nkumi bbiri mu kkumi na mwenda.